શહેરમાં ઠેર ઠેર ગંદકી ફેલાયેલ હોઇ અને તંત્રનું સ્વચ્છ ભારત અભિયાન ખાલી કાગળ પર હાથ ધરાતું હોવાથી આ વખતે મચ્છરજન્ય રોગચાળાએ ભારે ઉત્પાત મચાવ્યો છે. મેલેરિયાએ હાહાકાર મચાવતાં લોકોમાં ગભરાટ ફેલાયો છે. ખુદ કોર્પોરેશનના હેલ્થ વિભાગના સત્તાવાર રિપોર્ટ મુજબ ચાલુ વર્ષ ર૦૧૬માં ૧, જાન્યુઅારીથી ગત રર, ઓકટોબર સુધી સાદા મેલેરિયાના ૯૦૬ર કેસ, ઝેરી મેલેરિયાના ૧૧પપ કેસ, ચિકનગુનિયાના ૭ર કેસ, ડેન્ગ્યૂના ૧૬૯૬ કેસ નોંધાયા છે. આની સામે ગત વર્ષ ર૦૧પમાં સાદા મેલેરિયાના કુલ ૬૮પ૭ કેસ, ઝેરી મેલેરિયાના કુલ ૧૪૮૧ કેસ, ચિકનગુનિયાના ૧૪ કેસ, ડેન્ગ્યૂના ર૧૬પ કેસ નોંધાયા હતા. બીજા અર્થમાં ગયા વર્ષની તુલનામાં મેલેરિયાના કેસમાં આ વર્ષે ર૦ ટકાથી વધુનો વધારો નોંધાયો છે. જ્યારે ચિકનગુનિયા અને ડેન્ગ્યૂએ પણ હાહાકાર મચાવ્યો છે. અત્યાર સુધીમાં મચ્છરજન્ય રોગચાળાથી ર૩ થી વધુ દર્દીઓ મરણને શરણ થયા છે.